**LĪGUMS**

par mikroautobusa piegādi Daugavpils 16.vidusskolas vajadzībām

Daugavpilī, 2018.gada \_\_\_\_.\_\_\_\_\_\_\_\_\_\_\_\_\_\_

 **Daugavpils 16.vidusskola**, reģ.Nr.90009737220, juridiskā adrese: Aveņu iela 40, Daugavpils (turpmāk – Pasūtītājs), tās vadītājas **Olgas Dukšinskas** personā, kura rīkojas uz Nolikuma pamata, no vienas puses, un

 **AS “WESS”**, reģ.Nr.40003056294, juridiskā adrese: Kārļa Ulmaņa gatve 125, Mārupe, Mārupes nov., (turpmāk – Piegādātājs), valdes locekļa **Alekseja Radionova** personā, kurš rīkojas saskaņā ar Statūtiem, no otras puses, abi kopā saukti „Puses”, pamatojoties uz Daugavpils pilsētas domes iepirkuma komisijas 2018.gada 23.novembra lēmumu (prot.Nr.3) iepirkumā „Mikroautobusa piegāde Daugavpils 16.vidusskolas vajadzībām”, iepirkuma identifikācijas Nr.2018/170, noslēdz šādu līgumu, (turpmāk – Līgums):

**I. Līguma priekšmets un īpašuma tiesības**

1. Piegādātājs piegādā un pārdod, bet Pasūtītājs pērk un pieņem **1 (vienu) jaunu mikroautobusu –** *TOYOTA PROACE VERSO SHUTTLE* (turpmāk – Mikroautobuss), kas noteikts pretendenta iepirkumam iesniegtajā tehniskajā piedāvājumā, kas ir līguma neatņemama sastāvdaļa (Pielikums).
2. Mikroautobusa saņemšanas vieta: K. Ulmaņa gatve 125, Mārupe, Mārupes novads.
3. Mikroautobusa piegādes un reģistrācijas termiņš uz Pasūtītāja vārda – ne vēlāk kā **120 (simts divdesmit) dienu** laikā no līguma spēkā stāšanās dienas.

**II. Līguma summa un samaksas kārtība**

1. Līguma summa par Līgumā noteikto Mikroautobusu tiek noteikta **EUR 19 969,42 (deviņpadsmit tūkstoši deviņi simti sešdesmit deviņi *euro* un 42 centi) apmērā bez PVN,** PVN 21 % sastāda EUR 4 193,58 (četri tūkstoši simts deviņdesmit trīs *euro* un 58 centi), kopā ar PVN EUR 24 163,00 (divdesmit četri tūkstoši simts sešdesmit trīs *euro* un 00 centi). Līguma summā ir iekļautas visas izmaksas, kas saistītas ar Mikroautobusa piegādi un reģistrāciju uz Pasūtītāja vārda.
2. Līguma 4.punktā noteikto Līguma summu Pasūtītājs samaksā Piegādātājam **10 (desmit) dienu** laikā, skaitot no dienas, kad Puses ir parakstījušas Līguma 8.punktā noteikto Mikroautobusa pieņemšanas – nodošanas aktu.
3. Pasūtītājs Līgumā noteikto maksājumu Piegādātājam par Mikroautobusu un tā piegādi veic ar pārskaitījumu uz Piegādātāja norādīto bankas norēķinu kontu.
4. Līgumā noteiktais Pasūtītāja maksājums ir uzskatāms par izpildītu dienā, kad maksājums ir saņemts Piegādātāja norādītajā bankas norēķinu kontā. Strīdus gadījumā Līgumā noteiktais Pasūtītāja maksājums tiek uzskatīts par izpildītu dienā, kad Pasūtītājs ir iesniedzis bankā izpildei maksājuma uzdevumu par konkrēto maksājumu un tā to ir pieņēmusi izpildei.
5. Īpašuma tiesības uz Mikroautobusu pāriet Pasūtītājam ar brīdi, kad Puses parakstījušas nodošanas – pieņemšanas aktu, kurš tiek parakstīts pēc Mikroautobusa piegādes ar nosacījumu, ka Mikroautobuss ir reģistrēts CSDD uz Pasūtītāja vārda. Nodošanas – pieņemšanas aktā ir jānorāda Mikroautobusa komplektācija, visi Pasūtītājam nododamie Mikroautobusa dokumentu nosaukumi, Mikroautobusa pieņemšanas laikā konstatētie defekti, ja tādi tiek konstatēti, kā arī termiņš un kārtība, kādā Piegādātājam jālikvidē konstatētie defekti.
6. Visas ar Mikroautobusa nodošanu saistītās tehniskās un juridiskās darbības līdz Mikroautobusa nodošanas dienai veic Piegādātājs, sedzot visus ar to saistītos izdevumus, kas ir iekļauti Mikroautobusa cenā, izņemot ar apdrošināšanu saistītās izmaksas, kuras sedz Pasūtītājs.
7. Mikroautobusa īpašuma tiesības, nejaušas iznīcināšanas draudi un paaugstinātas bīstamības avota īpašnieka atbildība pāriet Pasūtītājam brīdī, kad Pasūtītājs paraksta Mikroautobusa pieņemšanas – nodošanas aktu.

**III. Garantijas**

1. Piegādātājs garantē, ka piegādātais Mikroautobuss atbilst Mikroautobusa ražotāja noteiktajiem tehniskajiem standartiem, Līguma un tā pielikumu nosacījumiem un visiem Latvijas Republikas spēkā esošo normatīvo aktu noteikumiem, kas attiecas uz Mikroautobusu.
2. Piegādātājs, atbilstoši ražotāja nosacījumiem, nodrošina Mikroautobusa garantijas, kas noteiktas tehniskajā piedāvājumā. Garantijas termiņš sāk tecēt no dienas, kad Puses ir parakstījušas Mikroautobusa pieņemšanas-nodošanas aktu.
3. Ja garantijas termiņa laikā Mikroautobusa ražotāja vainas dēļ rodas bojājums, kura novēršanai nepieciešamais laiks pārsniedz tekošo darba dienu, Piegādātājam uz remonta laiku jānodrošina Pasūtītājam iespēja bez maksas lietot attiecīgās klases līdzvērtīgu Mikroautobusu.

**IV. Pasūtītāja tiesības un pienākumi**

1. Pasūtītājam ir šādas tiesības:
	1. Iegūt Mikroautobusu savā īpašumā un valdījumā pēc nodošanas – pieņemšanas akta parakstīšanas;
	2. Saņemt Mikroautobusa apkopes un remontus saskaņā ar Līguma un ražotāja noteikumiem;
	3. Saņemt no Piegādātāja līgumsodu par piegādes kavējumu Līgumā noteiktajos termiņos;
	4. Pieņemot Mikroautobusu no Piegādātāja:
		1. veikt izmēģinājuma braucienu, kā arī pārbaudīt Mikroautobusa atbilstību visām tehniskajā piedāvājumā minētajām prasībām;
		2. pārbaudīt Mikroautobusa dokumentācijas pilnīgumu un derīgumu, ražotāja un Piegādātāja garantijas nosacījumus;
		3. norādīt konstatētos trūkumus pieņemšanas – nodošanas aktā un pieprasīt Piegādātājam tos novērst;
		4. saņemt Mikroautobusa tehnisko dokumentāciju un citu ar Mikroautobusu saistīto dokumentāciju – reģistrācijas apliecību, servisa grāmatiņu, garantijas noteikumus latviešu valodā;
		5. pieaicināt speciālistus un ekspertus Mikroautobusa apskatei, tehniskā stāvokļa novērtēšanai un izmēģinājuma braucienā, kā arī lūgt un saņemt ekspertu atzinumus par Mikroautobusa tehnisko stāvokli un iesniegt šos atzinumus Piegādātājam.
2. Pasūtītājam ir šādi pienākumi:
	* 1. Līgumā noteiktajā termiņā un apmērā samaksāt Piegādātājam par piegādāto Mikroautobusu;
		2. Pieņemt no Piegādātāja saskaņā ar Līguma noteikumiem piegādāto Mikroautobusu;
		3. Par saviem līdzekļiem veikt civiltiesisko apdrošināšanu;
		4. Lietot Mikroautobusu atbilstoši tehniskajā dokumentācijā noteiktajiem mērķiem, ievērojot ražotāja un Piegādātāja prasības attiecībā uz Mikroautobusa tehnisko apkopi, darbību un lietošanu;
		5. 5 dienu laikā informēt Piegādātāju par būtiskiem notikumiem, kas varētu ietekmēt Līgumā noteikto Piegādātāja saistību izpildi un paziņot par veicamajiem pasākumiem un līdzekļiem šo saistību izpildes kontekstā.

**V. Piegādātāja tiesības un pienākumi**

1. Piegādātājam ir šādas tiesības:
	1. Saņemt no Pasūtītāja samaksu saskaņā ar Līguma noteikumiem;
	2. Piedalīties Pasūtītāja veiktajā izmēģinājuma braucienā, kā arī pārbaudēs par Mikroautobusa atbilstību visām tehniskajā piedāvājumā minētajām prasībām;
	3. Piedalīties Pasūtītāja veiktajās pārbaudēs par Mikroautobusa dokumentācijas pilnīgumu un derīgumu, ražotāja un Piegādātāja garantijas nosacījumiem;
	4. Saņemt no Pasūtītāja līgumsodu par samaksas kavējumu Līgumā noteiktajos termiņos.
2. Piegādātājam ir šādi pienākumi:
	1. Nodrošināt Latvijas Republikas normatīvajos aktos noteiktajā kārtībā reģistrēta, Mikroautobusa nodošanu Pasūtītajam ne vēlāk kā **120 (simts divdesmit) dienu** laikā no šī līguma parakstīšanas dienas;
	2. Nodot Pasūtītājam Mikroautobusu Līguma 2.punktā noteiktajā vietā un noformēt Mikroautobusa nodošanas – pieņemšanas aktu;
	3. Garantijas laikā bez atlīdzības novērst Mikroautobusa defektus un bojājumus, kas atklājušies to ekspluatācijas laikā un kas nav apdrošināšanas gadījums un/vai ir garantijas noteikumu neievērošanas sekas;
	4. Nodrošināt Mikroautobusa tehniskās apkopes garantijas laikā Latvijas Republikas teritorijā.

**VI. Līgumslēdzēju pušu atbildība**

1. Ja Mikroautobusa piegāde aizkavējas Piegādātāja vainas dēļ, tas Pasūtītājam maksā līgumsodu 0,1 % apmērā no Līguma kopējās summas par katru nokavēto dienu, bet ne vairāk kā 10% no kopējās līguma summas.
2. Ja norēķini netiek veikti Līgumā norādītajā termiņā, Pasūtītājs maksā Piegādātājam līgumsodu 0,1% apmērā no kavētā maksājuma summas par katru nokavēto dienu, bet ne vairāk kā 10% no kopējās līguma summas.

**VII. Nepārvarama vara**

1. Neviena no Pusēm nav atbildīga par otrai Pusei nodarīto zaudējumu, ja to ir izraisījis streiks, stihiska nelaime, katastrofa, epidēmija, blokāde, militāra rakstura darbības vai citi apstākļi, kas traucē šī Līguma pildīšanu un kas nav radušies Pušu tiešas vai netiešas darbības vai bezdarbības rezultātā un ko Puses nevarēja paredzēt Līguma slēgšanas brīdī.
2. Pusei, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otrai Pusei. Ziņojumā jānorāda, kādā termiņā pēc Puses uzskata ir iespējama un paredzama Līguma saistību izpilde. Pēc otras Puses pieprasījuma, šādam ziņojumam jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.

**VIII. Līguma grozīšanas kārtība un kārtība,
 kādā pieļaujama atkāpšanās no līguma**

1. Līgums stājas spēkā ar brīdi, kad to parakstījušas abas Puses un ir spēkā līdz abpusējai Pušu saistību pilnīgai izpildei.
2. Jebkuri grozījumi, kas nav uzskatāmi par būtiskiem saskaņā ar Publisko iepirkuma likuma 61.pantu, Līgumā izdarāmi, Pusēm rakstveidā vienojoties un noslēdzot attiecīgu rakstveida vienošanos, kas ir neatņemama šī Līguma sastāvdaļa. Būtiski Līguma grozījumi nav pieļaujami.
3. Pasūtītājs ir tiesīgs vienpusējā kārtā izbeigt Līgumu, rakstiski paziņojot par to Piegādātājam un neatlīdzinot zaudējumus, ja Piegādātājs nokavējis Mikroautobusa piegādi vairāk kā 30 (trīsdesmit) kalendārās dienas no Līguma 3.punktā noteiktā Mikroautobusa piegādes termiņa.
4. Pasūtītājs ir tiesīgs vienpusējā kārtā izbeigt Līgumu, ja līgumu nav iespējams izpildīt tādēļ, ka līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas
5. Piegādātājs ir tiesīgs vienpusējā kārtā izbeigt Līgumu, rakstiski paziņojot par to Pasūtītājam, ja Pasūtītājs vairāk kā 30 (trīsdesmit) kalendārās dienas ir nokavējis Līguma 5.punktā noteikto samaksas termiņu.
6. Līguma darbība beidzas, ja:
	1. izpildītas tajā noteiktās saistības;
	2. Līgums tiek izbeigts pirms termiņa Līgumā noteiktajos gadījumos.

**IX. Līgumsaistību nodrošinājums**

1. Piegādātājs **5 (piecu)** dienu laikā no Līguma noslēgšanas dienas iesniedz Pasūtītājam no Piegādātāja puses neatsaucamu bankas vai apdrošināšanas sabiedrības izsniegtu **Līguma saistību izpildes garantiju** **10% (desmit procentu)** apmērā no Līgumcenas bez PVN, ar tajā ietvertu garantijas sniedzēja apņemšanos veikt bezierunu garantijas maksājumu pēc pirmā Pasūtītāja pieprasījuma. Līguma saistību izpildes garantijai jābūt spēkā visā Līguma darbības termiņa laikā.
2. Līguma izpildes garantiju Pasūtītājs var izmantot Pasūtītajam nodarīto zaudējumu atlīdzināšanai, līgumsoda ieturēšanai kavējuma gadījumā, gadījumos, ja Izpildītājs atsakās izpildīt līgumu, vai Pasūtītājs vienpusēji atkāpjas no līguma izpildes Izpildītāja pārkāpumu dēļ.

**X. Strīdu izskatīšanas kārtība**

1. Pušu nesaskaņas un strīdus, kas saistītas ar Līguma saistību izpildi, Puses risina sarunu ceļā. Sarunu ceļā panākto vienošanos noformē rakstiski un Puses to paraksta.
2. Ja Puses nevar vienoties, strīdu nodod izskatīšanai tiesā saskaņā ar Latvijas Republikā spēkā esošajiem normatīvajiem aktiem.

**XI. Pušu paziņojumi un kontaktpersonas**

1. Visus ar Līgumu saistītos Pušu savstarpējos paziņojumus Puses noformē rakstiski un nosūta uz Līgumā norādīto adresi vai citu adresi, ko viena Puse ir paziņojusi otrai Pusei. Ārkārtējos gadījumos paziņojumus var nosūtīt arī pa faksu vai e-pastu. Strīdu gadījumā jebkura sarakste tiks uzskatīta par rakstveida pierādījumu.
2. Puses apņemas nekavējoties paziņot viena otrai par Pušu reģistrēto un pasta adrešu vai citu rekvizītu maiņu.
3. Visi Pušu savstarpējie paziņojumi stājas spēkā tad, kad otra Puse ir saņēmusi attiecīgu vēstuli, kas nosūtīta pa pastu, faksu vai ar e-pastu. Pušu pārstāvji ir atbildīgi par Līguma izpildes uzraudzīšanu, tai skaitā, par Mikroautobusa nodošanas-pieņemšanas akta noformēšanu, iesniegšanu un parakstīšanu atbilstoši Līguma prasībām, savlaicīgu apmaksas dokumentu iesniegšanu un pieņemšanu, apstiprināšanu un nodošanu apmaksai.
4. Pasūtītāja pārstāvis:

xxxxxx

1. Piegādātāja pārstāvis:

xxxxx

**XII. Noslēguma jautājumi**

1. Līgums stājas spēkā ar tā parakstīšanas brīdi un ir spēkā līdz pilnīgai saistību izpildei.
2. Pasūtītājs nav atbildīgs par zaudējumiem, kas var rasties (radušies) trešajām personām Piegādātāja vainas dēļ Mikroautobusa piegādes laikā.
3. Nevienai no Pusēm bez rakstiskas saskaņošanas ar otru Pusi nav tiesības nodot trešajai personai Līgumā noteiktās saistības.
4. Gadījumos, kas nav paredzēti Līgumā, Puses rīkojas saskaņā ar spēkā esošajiem Latvijas Republikas normatīvajiem aktiem.
5. Katra Puse pilnīgi un bez ierunām ir atbildīga par visu otrai Pusei iesniedzamo dokumentu, apmaksas dokumentu un citu materiālu vai informācijas pareizību un patiesumu. Pusei jāatlīdzina otrai Pusei nodarītie zaudējumi, kas radušies pirmās Puses apzināti nepatiesas sniegtas informācijas vai apzinātas patiesās informācijas slēpšanas gadījumā.
6. Līgums ir saistošs Pušu saistību pārņēmējiem.
7. Puses ir savstarpēji atbildīgas par otrai Pusei nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, kā arī rupjas neuzmanības, ļaunā nolūkā izdarīto darbību vai nolaidības rezultātā.
8. Līgums uzrakstīts uz 6 (sešām) numurētām lapām un parakstīts 2 (divos) identiskos eksemplāros latviešu valodā, kuriem ir vienāds juridisks spēks un no kuriem viens glabājas pie Pasūtītāja, otrs – pie Piegādātāja.

Pielikumā:

1. Tehniskais piedāvājums uz 5 lp;

2. Finanšu piedāvājums uz 1 lp.

**XIII. Pušu rekvizīti**

|  |  |  |
| --- | --- | --- |
| PASŪTĪTĀJS**Daugavpils 16.vidusskola** reģ.Nr.90009737220Aveņu iela 40, Daugavpils, LV – 5422Banka: CITADELE bankaKods : PARXLV22 Konts : LV73PARX0000850068461 VadītājaO.Dukšinska \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  PIEGĀDĀTĀJS

|  |
| --- |
| **AS “WESS”**reģ.Nr. 40003056294Kārļa Ulmaņa gatve 125, Mārupe, Mārupes nov., LV- 2167AS “SEB BANKA”kods: UNLALV2Xkonts: LV42UNLA0050000515359Valdes loceklisA.Radionovs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

 |